গুৱাহাটীৰ গণেশগুৰিৰ গণেশ মন্দিৰৰ সমীপত প্ৰতিবাদ সাব্যস্ত কৰিছিল অসম প্ৰেমী যুৱ ছাত্ৰ সমাজৰ প্ৰতিবাদকাৰীয়ে।
অসম প্ৰেমী যুৱ ছাত্ৰ সমাজৰ প্ৰতিবাদকাৰীসকলে আজি গণেশ মন্দিৰৰ পৰা লখৰাস্থিত কেন্দ্ৰীয় কাৰাগাৰলৈ বুলি জে'ল ভৰো কাৰ্যসূচীৰে যাত্ৰা কৰাৰ কথা আছিল।
আৰক্ষীয়ে চোৰাংচোৱা সূত্ৰে খৱৰ লাভ কৰি প্ৰতিবাদী কাৰ্যসূচী আৰম্ভ কৰাৰ পূৰ্বেই তেওঁলোকক আটক কৰি লৈ যায়।
ইপিনে, সম্পূৰ্ণ গণতান্ত্ৰিক প্ৰক্ৰিয়াৰে আন্দোলন কৰিব বিচাৰিছিল যদিও আৰক্ষীয়ে জোৰ জবৰদস্তি বৰ্বৰভাৱে টানি চোঁচোৰাই আটক কৰা বুলি অভিযোগ কৰে প্ৰতিবাদকাৰীসকলে।
